Diari Oficial de la Generalitat Valenciana


Sumari del DOGV 5347, del 15-09-2006 (2006/10697)

ORDE de 8 de setembre de 2006, de la Conselleria de Justícia, Interior i Administracions Públiques, per la qual s'aprova la creació i classificació del lloc de Secretaria-Intervenció de l'Ajuntament de Benicull de Xúquer.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5347

Data del DOGV
:   15-09-2006

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2006/10255


Data del document
:   08-09-2006

Organisme emissor
:   Conselleria de Justícia, Interior i Administracions Públiques

Tipus de document
:   Ordre

Descriptors 

:   * Benicull de Xúquer
    * comptable
    * professió administrativa
    * administració local
    * qualificació del personal

ORDE de 8 de setembre de 2006, de la Conselleria de Justícia, Interior i Administracions Públiques, per la qual s'aprova la creació i classificació del lloc de Secretaria-Intervenció de l'Ajuntament de Benicull de Xúquer. [2006/F10435]  
L'entitat local menor de Benicull de Xúquer va instar la segregació de part del terme municipal de Polinyà de Xúquer per a constituir un municipi independent amb la denominació de Benicull de Xúquer.  
Després de la tramitació del corresponent procediment administratiu, es va publicar en el Diari Oficial de la Generalitat Valenciana, de data 1 de setembre de 2003, el Decret 153/2003, de 29 d'agost, del Consell de la Generalitat, en què es va aprovar la segregació de part del terme municipal de Polinyà de Xúquer per a constituir un municipi independent amb la denominació de Benicull de Xúquer.  
En conseqüència, cal que la Conselleria de Justícia, Interior i Administracions Públiques, d'ofici, procedisca a la creació i classificació del lloc de Secretaria-Intervenció en classe tercera, reservat a funcionaris d'administració local, amb habilitació de caràcter nacional, pertanyents a la subescala de Secretaria-Intervenció.  
Vist el que disposa l'article 2 del Reial Decret 1732/1994, de 29 de juliol, en l'apartat c) del qual estableix que les secretaries de classe tercera estan reservades a funcionaris pertanyents a la subescala de Secretaria-Intervenció, sense perjuí del que preveu la disposició transitòria primera 2.c) i d) del Reial Decret 1174/1987, de 18 de setembre.  
Per tant, i fent ús de les competències atribuïdes pels articles 2.2.a) i 4 del Decret 159/1997, de 29 d'abril, del Govern Valencià, pel qual s'aprova el Reglament Regulador de la Competències de la Generalitat Valenciana relatives als Funcionaris d'Administració Local amb Habilitació de Caràcter Nacional,  
ORDENE  
Crear i classificar en classe tercera el lloc de treball de Secretaria-Intervenció de l'Ajuntament de Benicull de Xúquer.  
Quant a la seua provisió, el lloc quedarà reservat a funcionaris d'administració local amb habilitació de caràcter nacional pertanyents a la subescala de Secretaria-Intervenció, sense perjuí del que preveu la disposició transitòria primera 2.c) i d) del Reial Decret 1174/1987, de 18 de setembre.  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 8 de setembre 2006  
El conseller de Justícia, Interior i Administracions Públiques,  
MIGUEL I. PERALTA VIÑES